Kalendar događanja Dubrovnika

Free thematic guided tour of the City // "750 years of the Statute of the City of Dubrovnik"
2022-05-28 16:00 - 19:30 (Europe/Paris) | Stradun Dubrovnik, Croatia (Local Name: Hrvatska)
Free thematic guided tour of the City this Saturday and Sunday at 4pm in Croatian and 6pm in English!

On the occasion of the 750th anniversary of the Statute of the City of Dubrovnik, a thematic guided tour of the city, “750 years of the Statute of the City of Dubrovnik,” is an introduction to various programs that will mark the current year as the “Year of the Statute.”

This program is organised by the City of Dubrovnik, the Dubrovnik Tourist Board and Dubrovnik cultural institutions.
The thematic tour of Dubrovnik, organized by the Dubrovnik Tourist Board, is conducted by the author and guide Lidija Begić, and will be organized free of charge for visitors and citizens, this Saturday and Sunday at 4pm in Croatian and 6pm in English!

In the “Year of the Statute of the City of Dubrovnik,” get acquainted with this basic legal document that lasted for 500 years and discover how it influenced the creation of the city as we know it today. There are no legends or free interpretations in the legal literature, but historical facts from many chapters of the Statute tell us about the life of all levels of Dubrovnik’s society with all its flaws and virtues and the organization of government in maintaining fair relations. Walking through the cobbled streets of Dubrovnik, find out in both an interesting and instructive way, whether families clashed over inheritance similar to modern times, whether we find a building permit in medieval Dubrovnik, who were foreigners in 13th century Dubrovnik and which animals are mentioned in legal regulations.
We kindly ask you to confirm your arrival on Fridays until 5:00pm, by e-mail: tic.pile@tzdubrovnik.hr or via phone on +385 (0)20312011.

Simone Fragmenti
2022-05-28 20:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Povodom trideset i pete obljetnica smrti jedne od najvažnijih filozofkinja, feministkinja, političkih aktivistica i spisateljica dvadesetoga stoljeća, Simone de Beauvoir (1908.–1986.), te povodom obilježavanja stote obljetnice djelovanja Francuskog instituta u Hrvatskoj, Festival svjetske književnosti producirao je kazališnu predstavu Simone, fragmenti.
Predstava se temelji na fragmentima djela Drugi spol, Uspomene dobro odgojene djevojke i Snaga stvari koje su izabrali filozofi Ivana Skuhal Karasman i Luka Boršić te Snježana Banović, koja ujedno potpisuje režiju i dramaturgiju. Samu Simone de Beauvoir igrat će prvakinja drame Hrvatskog narodnog kazališta u Zagrebu Alma Prica, a s njom će na pozornici u dijalogu biti najbolji hrvatski jazz-pijanist i kompozitor Matija Dedić.
U šezdesetak minuta dijaloga između riječi i glazbe publika će imati priliku doživjeti neke od najvažnijih iskustava Simone de Beauvoir, čuti neke od njezinih briljantnih misli, te se suočiti s pitanjem o važnosti filozofije i feminizma i danas jednako kao i kroz cijelo dvadeseto stoljeće.

Tematski razgled Grada uz 750 godina Dubrovačkog statuta
2022-05-29 16:00 - 19:30 | Stradun Dubrovnik, Croatia (Local Name: Hrvatska)
Tematski razgled Grada, koji vodi autorica i vodičica Lidija Begić, a organizira Turistička zajednica Grada Dubrovnika besplatno su za posjetitelje i građane
Nakon manje pauze tematske ture organiziraju se ponovno u subotu i nedjelju, 28. i 29. svibnja i to u 16:00 sati na hrvatskom, a u 18:00 sati na engleskom jeziku.
Početak tura i okupljanje je ispred TIC-a na Pilama.

#750 Statut - središnja proslava Godine Dubrovačkog statuta
2022-05-29 20:00 - 22:00 | Palača Sponza, DUBROVNIK, Dubrovačko - neretvanska županija, 20000, Croatia (Local Name: Hrvatska)
Proglasom kneza, koncertom Dubrovačkog simfonijskog orkestra i Linđovim balom te zvonjavom zvona dubrovačkih crkava, uz gradsku stražu, u nedjelju 29. svibnja pred Sponzom u 19.30 sati započinje središnja svečanost obilježavanja 750. obljetnice Dubrovačkog statuta.
Program se nastavlja u atriju palače Sponza gdje će, uz prigodna obraćanja uzvanika i umjetnički program Kazališta Marina Držića, biti otvorena izložba Državnog arhiva u Dubrovniku posvećena Statutu koju će pratiti predavanje akademkinje Nella Lonze „Dubrovački statut – vodič kroz pravni sustav i dubrovačku svakodnevicu 13. stoljeća“.
Akademkinja Nella Lonza, voditeljica Zavoda za povijesne znanosti HAZU u Dubrovniku, u svom će predavanju prikazati genezu dubrovačkog statutarnog prava, utjecaje i srodnosti s drugim pravnim sustavima, ukazati na tragove njegove primjene koja je trajala preko 500 godina, podcrtati simbolično značenje tog zbornika za kolektivni identitet Dubrovačke Republike te istaknuti jedinstvenu vrijednost Statuta kao vrela o dubrovačkoj srednjovjekovnoj svakodnevici koje sadrži.
Uz zaposlenike Državnog arhiva u Dubrovniku, akademkinja Lonza je i autorica izložbe posvećene Statutu te pratećeg dvojezičnog kataloga. U okviru izložbe bit će predstavljeni i sačuvani primjerci Statuta iz pola tisućljeća dugog razdoblja u kojem je bio na snazi kao osnovni pravni zbornik Dubrovačke Republike te biljeg njezine državnosti i identiteta.
Pozivaju se zainteresirani građani da dođu na središnje obilježavanje 750. godišnjice Dubrovačkog statuta, poslušaju predavanje i razgledaju izložbu. Ulaz je slobodan, a uz sjedeća mjesta u atriju program će se moći pratiti i s prostora galerije.

Zagrebački plesni ansambl | Revel Revel
2022-05-30 21:30 - 23:00 | Park Gradac, Liechtensteinov put 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Zagrebački plesni ansambl
REVEL REVEL

Koncept i koreografija: Roser López Espinosa
U suradnji i izvedbi: Margareta Firinger, Andreja Jandrić, Gendis Putri Kartini, Petra Valentić, Jovana Zelenović
Dramaturgija: Katarina Pejović
Glazba: Mark Drillich
Kostimografija: Ana Fucijaš
Scenografija: Zdravka Ivandija Kirigin
Oblikovanje rasvjete: Vesna Kolarec

Produkcija: Zagrebački plesni ansambl
Ko-produkcija: ZKM Zagrebačko kazalište mladih
Uz potporu: Grad Zagreb, Ministarstvo kulture RH, A/CE Acción Cultural Española / PICE

Premijera: 11. prosinca 2020., 20 sati, ZKM

REVEL REVEL
Ljepota će biti silovita, ili je neće biti.
(André Breton, Nadja)
Noćno okupljanje. Mjesto slavljenja. Vrijeme prepuštanja. Polje ostvarenja snova. Sklonište od stvarnosti. Mogućnost da se bude netko drugi. Mogućnost susreta s istinskim sobom.
PARTY!
Egzaltacija do iznurenosti. Ulazak u podsvjesno. Prolazak kroz zrcalo. REVEL REVEL nas odvodi na putovanje, u istraživanje slobode bivanja onim što jesi i bivanja skupa s drugima; traganje za nitima koje nas povezuju; vezama koje nas održavaju. Zašto nije dovoljno ostati u vlastitom mjehuru? Zato što kada se usudimo biti zajedno, bez ograničenja, postajemo veći od sebe.
No, slobodu nije jednostavno spoznati i može nam izmicati. Ako želimo istinski oživjeti vjeru u snagu zajedništva, moramo se suočiti sa slobodom. Gledati u nju, u tu terru incognitu, može biti zastrašujuće. Koliko god zvučalo iznenađujuće, čini se da ipak više volimo živjeti unutar limita, plesati unutar ograničenja, nego zakoračiti u nepoznato.
Kako prepoznajemo granice koje su postale nevidljive? Što nam je potrebno da bi ih osvijestili? I ima li u tome razlike za žene (još uvijek živeći u svijetu muškaraca)? REVEL REVEL ekipu čini pet žena, pet različitih univerzuma koji ipak dijele zajedničke nazivnike, poglavlja povijesti, prijeđene puteve. I, možda više od svega, spremnost da propitkuju prirodu vlastitih sloboda, u međusobnom preplitanju i amalgamiranju, čiji je ishod čista radost. Njihovo slavljenje je stav, ne bijeg. Njihov odabir radosti usred kaosa i tektonskih promjena kroz koje prolazi naš svijet gleda u nas širom otvorenih očiju. Što vi vidite dok im uzvraćate pogled?
Fotografija (c) Jelena Janković

Predstavljanje knjige umjetnika; Tomislav Pavelić "Mudrosti" 2. dio
2022-05-31 20:00 - 21:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
U izdanju Art radionice Lazareti izašla je još jedna publikacija, knjiga umjetnika “Mudrosti” 2. dio Tomislava Pavelića.
U utorak 31.5. u 20 sati u Lazaretima predstavit ćemo knjigu, autora i Mudrosti. Razgovor će voditi Staša Aras.
Prva knjiga MUDROSTI izašla je u izdanju Instituta za suvremenu umjetnost Zagreb 2020. godine. Knjiga umjetnika MUDROSTI je proizašla iz istoimenog umjetničkog rada (2018 – 2021.), a koji se sastoji od križaljki-osmosmjerki kojima je rješenje neka mudrost, a koje umjetnik redovito rješava. U rad su uključene, bez ikakve selekcije, sve mudrosti/križaljke koje je autor riješio od početka izvođenja rada. Drugi dio knjige umjetnika “Mudrosti” sadrži drugih 50 od ukupno 100 mudrosti uključenih u rad.
Mudrosti forumilrane u rečenice, citate sakupljene u dvije knjige Mudrosti mogu se čitati na zabavan ili ozbiljan način.
Tomislav Pavelić rođen je 1964. u Zagrebu, gdje je 1990. godine završio studij arhitekture. Radi kao arhitekt i izlaže od 1996. Redovito piše eseje o arhitekturi i vizualnim umjetnostima. Inicijator je emisije Stvarnost prostora, između poetike i politike (urednica Evelina Turković) na Hrvatskom nacionalnom radiju, Kanal 3. 2012. godine izabran je za povjerenika / kustosa hrvatskog nastupa na 13. međunarodnoj arhitektonskoj izložbi u Veneciji. Mnogo puta je nagrađivan za svoj arhitektonski i esejistički rad.
Tomislav Pavelić “Mudrosti” 2. dio
Dizajn: Igor Kuduz -KB5
Izdavač: Art radionica Lazareti
Urednici: Tomislav Pavelić, Srdjana Cvijetić
Tekst: Tomislav Pavelić
Prijevod: Tomislav Pavelić, Darko Poslek

Scena Karantena: YIRA, YIRA
2022-06-01 21:00 - 22:15 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Autori: Bruno Isaković, Nataša Rajković
Izvođači i koautori / Performers and Co-authors: Juan Ejemplo, Leandra Atenea Levine Hidalgo, Pichón Reyna, Sofía Tramazaygues
Prijevod / Translation: Nikolina Židek
Produkcija / Production: Domino
Koprodukcija / Co-production: Drugo more, Malo Sutra, EPK 2020 / ECC Rijeka 2020
Jezik / Language: španjolski / Spanish
Titlovi / Subtitles: engleski i hrvatski / English and Croatian
Predstava „Yira, yira“ je nastala u suradnji Brune Isakovića i Nataše Rajković s izvođačicama/ima, seksualnim radnicaama/ima i queer aktivistkinjama/ima iz Argentine: Juanom Ejemplom, Leandrom, Pichónom Reyna i Sofíom Tramazaygues. Njihove osobne priče otkrivaju nam mnoge skrivene aspekte seksualnog rada koji se prikazuje u previranju između osobne odluke i životnih okolnosti. Govoreći o ovoj temi u društvu koje žudnju i seksulani užitak bezuvjetno odvaja od ideje rada i posla, propitujemo usput i koliko smo danas daleko odmakli od erosa i tijela uopće. Istovremeno otvaramo pitanja radnih uvjeta općenito, ekonomije i zahtjeva tržišta, margina i središta moći, želja i strahova, snova i realnosti.
Društvo iskorištava seksualni rad i uživa u njemu upravo onoliko koliko ga i moralizira i prezire. Kad razmišljamo o seksualnom radu, podrazumijevamo razmjenu usluge za novac. No, koja je zapravo puna cijena i tko je plaća? Klijenti ili seksualni radnici i radnice svojim društvenim statusom, svakodnevnom stigmatizacijom, nepostojećom socijalnom zaštitom, pravnom nesigurnošću i mnogim drugim rizicima posla.
Seksualni rad je konfliktno i složeno područje koje presijeca razna pitanja ekonomske, etičke, pravne, religijske, rodne i klasne naravi. Sklizak je to teren za vladajuće strukture, teorije, pa i same civilne ljudskopravaške organizacije oko pitanja njena uređenja. Dok Hrvatska inercijom zauzima konzervativni stav kriminalizacije, seksualni je rad u Argentini dozvoljen. Eventualni manjak zakonske regulacije nadomješten je visokom razinom organiziranosti seksualnih radnika kroz sindikate još od 1994. godine, koji čine značajne korake u borbi za pravednije i bolje životne i radne uvjete seksualnih radnika.
Bruno Isaković je koreograf, plesač, performer i plesni pedagog. Diplomirao je suvremeni ples u Amsterdam School of the Arts 2009. godine. Dobitnik je nagrade žirija za najbolju solo izvedbu na Solo Dance međunarodnom festivalu u Budimpešti te nagrade struke za najboljeg koreografa (“Nečastive”, 2016.).
Nataša Rajković je kazališna redateljica, dramaturginja, producentica i bivša ravnateljica Kulture promjene Studentskog centra pri Sveučilištu u Zagrebu. Od 2021. profesorica je na Akademiji dramske umjetnosti u Zagrebu.
Informacije i rezervacije ulaznica: arl@arl.hr i porukom u inbox naše FB stranice: @ARL.Dbk
Cijena ulaznice: 40 kn, za studente, nezaposlene, umrovljenike… 20 kn
Gostovanje predstave realizira se u suradnji Udruge Domino i ARL, a u sklopu programa Scena Karantena.

Statut u kamenu: pravo i pravda na skulpturi Kneževa dvora“
2022-06-02 20:30 - 21:30 | Knežev dvor, DUBROVNIK, Dubrovačko - neretvanska županija, 20000, Hrvatska
U sklopu programa obilježavanja 750 godina Dubrovačkog statuta, Dubrovački muzeji u suradnji sa Zavodom za povijesne znanosti HAZU u Dubrovniku, organiziraju 2. lipnja 2022. u Kneževu dvoru otvorenje izložbe „Statut u kamenu: Pravo i pravda na skulpturi Kneževa dvora“ s početkom u 20:30 sati. Autorica stručne koncepcije izložbe je akademkinja Nella Lonza, a likovni postav potpisuje viša kustosica Ivona Michl.
Izložba je artikulirana kao itinerar kroz Knežev dvor sa šest motiva, kroz koje će posjetitelje voditi tiskani letak, a na otvorenju autorica. Svaki se motiv odnosi na jedan kapitel ili skulpturu, koji pripadaju ikonografskom programu Kneževa dvora, a koji pronose ideale „dobre vlade“, pravde i građanskih vrlina, koji se odražavaju i u Statutu. Iste se poruke ponavljaju u dva medija, tj. skulpture su poput neke ilustracije Statuta čija se visoka godišnjica slavi. Organizatori programa proslave obilježavanja 750 godina Dubrovačkog statuta su i Grad Dubrovnik, Državni arhiv u Dubrovniku, Hrvatska akademija znanosti i umjetnosti i Turistička zajednica grada Dubrovnika.
Izložbom „Statut u kamenu: Pravo i pravda na skulpturi Kneževa dvora“ koja će biti otvorena do prosinca 2022. godine, Dubrovački muzeji nastavljaju i s programom obilježavanja 150. obljetnice svog osnutka.

DSO, Mirabai Weismehl Rosenfeld & Toni Kursar, rog
2022-06-03 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
DSO priređuje koncert pod umjetničkim vodstvom koncert majstorice DSO-a, Mirabai Weismehl Rosenfeld. Koncert će se održati u atriju Kneževa dvora s početkom u 21 sat . Kao solist će se nastupiti Toni Kursar, glavni rog DSO-a.
Za više detalja posjetite službenu stranicu DSO-a.

Krijesnice
2022-06-04 20:00 - 21:30 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)

DSO - Baroque and beyond
2022-06-04 21:00 - 23:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Woodwind & Brass quintet koncert u Kneževu dvoru u 21 sat s baroknim programom.

"Stanovnici mora" - izložba fotografija Ines Miljan Popović
2022-06-06 20:00 - 21:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
U suradnji s Dubrovačkim knjižnicama, u ponedjeljak, 6. lipnja s početkom u 20:00 u prizemlju Narodne knjižnice Grad, diplomirana inženjerka pomorskog prometa i zaljubljenica u more, Ines Miljan Popović, otvorit će izložbu fotografija “Stanovnici mora”. Predgovor za izložbu napisala je književnica i profesorica hrvatskoga jezika, Staša Aras.
Iz predgovora Staše Aras:
-Svijet na fotografijama Ines Miljan Popović čudesan je uvid u ljepotu koja nas okružuje i koja je ispod nas. Doslovno i metaforički. Svjesnost o postojanju drugih bića, svjesnost o postojanju paralelnih svjetova i organizama koji tvore čudo života jedna je od bitnih karakteristika njezinog rada. Ovaj rad pred nama predočavanje je trenutka, začuđenosti i ushita posredstvom fotografije. Usredotočenost na detalj, minimalizam i čistoća koja je prikazana postiže u nas gledatelja direktan efekt. Mir i ljepotu. – istaknula je Aras.
Izložba će biti otvorena do petka, 24. lipnja radnim danima od ponedjeljka do petka od 8 do 19 sati.

Gudački kvartet DSO-a
2022-06-07 21:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
U atriju Kneževa dvora 7. lipnja održava se koncert na kojem će nastupiti Gudački kvartet DSO-a.

Početak - otvorenje izložbe
2022-06-09 12:30 - 13:30 | Prirodoslovni muzej Dubrovnik, Androvićeva 1, DUBROVNIK, Dubrovačko - neretvanska županija, 20000, Croatia (Local Name: Hrvatska)
Izložbom Početak obilježava se 150. obljetnica od osnivanja prve muzejske ustanove u Dubrovniku. Ključnu ulogu u tome imali su Trgovačko obrtnička komora za Dubrovnik i Kotor te njezin tadašnji predsjednik Antun Drobac. Kako bi mladež usmjerena na trgovačka i obrtnička zanimanja te pomorstvo dobila kvalitetnije obrazovanje, Komora je predlagala da se postojeća dvorazredna niža realka promovira u cjelovitu trorazrednu nižu realku (scuola reale inferiore di tre classi), kojoj bi se pripojila i nautička škola. Jedan od uvjeta za to bilo je postojanje prirodoslovnog kabineta, koji bi služio za potrebe nastave. Drobac je tada pokrenuo široku akciju prikupljanja raznih vrsta prirodnina koja je nadišla okvire tadašnje Monarhije. Obratio se svojim sugrađanima, Dubrovčanima koji su živjeli i radili u svijetu, ali i mnogim drugim ustanovama i pojedincima. Unatoč opremljenosti kabineta do promjena u vezi s realnom školom nije došlo. Kabinet je uskoro nadišao svoju prvotnu namjenu, pa su Komora, Drobac i dubrovačka općina došli su na ideju o pretvorbi Kabineta u muzej. Akt o osnivanju Domaćeg muzeja (Museo patrio di Ragusa) sastavljen je 26. siječnja 1872. Komora je ovaj akt prihvatila na sjednici 31. siječnja 1872., a Općinsko vijeće 5. veljače 1872. te je stupio na snagu nakon odobrenja Pokrajinskog odbora za Dalmaciju 10. veljače 1872.
Autori izložbe su dr.sc. Jadranka Sulić Šprem, viša kustosica Prirodoslovnog muzeja Dubrovnik i Frane Čizmić, arhivist Državnog arhiva u Dubrovniku. Izložbu je omogućio Grad Dubrovnik, a biti će otvorena do travnja 2023.

STATUT 750 - Izložba učenica i učenika Slikarskog odjela Umjetničke škole Luke Sorkočevića
2022-06-09 19:00 - 20:30 | Slikarski odjel UŠLS (ex Zarazni odjel, uz Sveučilišni kampus), Ulica branitelja Dubrovnika 41, DUBROVNIK, Dubrovačko - neretvanska županija, 20000, Croatia (Local Name: Hrvatska)
U sklopu cjelogodišnjeg programa obilježavanja Godine dubrovačkog statuta u četvrtak, 9. lipnja učenice i učenici Slikarskog odjela Umjetničke škole Luke Sorkočevića predstavit će svoje radove na tematskoj izložbi naziva „Statut 750“.

Otvorenje izložbe učeničkih radova kojom se Slikarski odjel UŠLS pridružuje obilježavanju 750. obljetnice donošenja dubrovačkog Statuta je u 19 sati u „Galeriji mladih“ na Slikarskom odjelu Umjetničke škole, Ul. branitelja Dubrovnika 45 (ex Zarazni odjel).

Projekt je realiziran uz potporu Grada Dubrovnika u suradnji sa Zavodom za povijesne znanosti HAZU u Dubrovniku i Državnim arhivom u Dubrovniku.

Izlažu:
1. razred: Ivana Bratanić, Lučia Galjer, Luciana Kapović, Mara Lešević, Antonia Muhoberac, Noemi Nešić, Leo Pivić, Nikolina Račić, Petra Rašić, Angela Salerno, Natalie Benjapa Simatović, Marijeta Šiša, Jana Vučković, Ela Žitković
2. razred: Lucia Maria Bagavac, Dominik Čižek, Vito Jakobušić, Ana Kužnin, Nika Masle, Amela Mešković, Nika Pavlović, Dora Peručić, Adelisa Pezerović, Josipa Reškovac, Leona Šuljak, Petra Ujdur
3. razred: Marija Baselli , Hanna Mehić, Mihaela Miljak, Tibor Mladinov, Anđela Papac, Gabriela Puljizević, Helena Pušić, Anika Matea Stražičić
Mentori: akademkinja Nella Lonza, Maro Krile, prof.; Davor Lucianović, prof. mentor; Marija Nodilo, prof.; Luko Piplica, prof. mentor; Ivana Selmani, prof. mentor

Kolo
2022-06-09 20:00 - 21:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
KOLO je koreografski rad Petre Hrašćanec i Saše Božića inspiriran hrvatskim tradicionalnim plesovima i običajima. Počiva na pitanju jesu li i kako drevni narodni običaji uopće preživjeli kao popularni fenomeni suvremenosti.
Posebnost Kola je i sudjelovanje vrlo različitih izvođača: glumaca, plesača i folklornih umjetnika. Predstava istražuje nemogući i apsurdni napor da svi ti različiti umjetnički izrazi, utjelovljeni u drugim i drugačijim tijelima stvore zajedništvo koje reprezentira prvobitnu folklornu zajednicu.
KOLO je istraživanje kazališne i plesne prakse koja se fokusira na vrijeme: predstava je zamišljena kao transkript prethodno postojećeg, primitivnog oblika misli koji se prema vremenu odnosi ne-linearno: dakle, početna premisa za izvođače je da nema drugog vremena od sadašnjosti, vrijeme koje nije ni prošlost, a ni budućnost.
Kako se ljudska zajednica razvijala tijekom povijesti, tako su se s koljena na koljeno prenosili običaji vezani uz svakodnevni život, godišnja događanja, ali i osnovne djelatnosti koje su autohtonom stanovništvu omogućile opstanak, preživljavanje i postupni napredak. Tradicijski običaji prenošeni iz generacije u generaciju postupno postaju uzorak ponašanja, življenja i djelovanja, ali i sastavni dio kulturnoga identiteta pojedine lokalne ili šire zajednice. Kultura shvaćena kao sveukupnost materijalnih i nematerijalnih dobara nekoga naroda, koja svjedoči o njegovoj povijesti i tradiciji, u novije doba postaje bitna odrednica kulturalnih i umjetničkih istraživanja. U današnje vrijeme kad su procesi urbanizacije i industrijalizacije ubrzali životne ritmove i bitno utjecali na nestajanje starijih slojeva tradicionalne kulture, gotovo više nije moguće pronaći trag tradicionalnih slojeva kulture. U repeticiji,te geografskoj i kulturnoj dekontekstualizaciji, tradicijski plesni materijal pronalazi najjasnije otkriće, upravo bivajući izmješten iz svoje matrice. Konceptualno se oslanjajući na narodne plesove, bajalice i pjesme, KOLO raspravlja internalizaciju tradicionalnih odnosa među ljudima u 21. stoljeću, načine na koje na izvrtanje tradicije utječe multimedijalna objektifikacija ljudi sa svojim ideološki poticanom fiksacijom na održavanje patrijarhalnih društvenih standarda.

Sinjorina Estera
2022-06-10 20:00 - 21:00, 2022-06-11 20:00 - 21:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Monodramu „Sinjorina Estera“ veliki redatelj, dramatičar i moj dragi profesor Matko Sršen napisao je 1984. godine. Već iduće godine jedna od najboljih i nagrađivanijih dubrovačkih glumica Žuži Egrenyi upravo u kazalištu Marina Držića utjelovila je Esteru koja je postala pravi legendarni dubrovački lik. Žuži je igrajući Esteru dobila mnoge nagrade i priznanja, a predstava je imala fenomenalan odjek kod publike.
Skoro je četrdeset godina prošlo od praizvedbe ovog teksta, vrijeme je da Grad dobije svoju novu Esteru. Jedina nostalgija koju radeći na novoj predstavi vučemo iz 1984. je nostalgija prave emocije. U današnje vrijeme svuda oko nas prisutna je otuđenost i manipuliranje pravim emocijama. Ljudi se skrivaju iza ekrana, mobitela, društvenih mreža. Svi se predstavljaju u najboljem svjetlu, grade sliku o sebi, prezentiraju svoju sreću, apsolutno svi su sretni, svi su izdizajnirani. „Svi glume. Influenca od igara.“, rekla bi Estera. „Nema više vjernosti i iskrenosti, samo zloća i đelozija“, iskrena emocija se osuđuje, kritizira, dolazi na pozornicu izrugivanja. U komadu se sinjorina Estera susreće s velikom brojem likova, suvremenih ljudi, Dubrovčana, sa svim svojim najgorim manama.
Estera se u ovakvom brzom i lažnom svijetu ne snalazi. Ne poznaje pravila takvog života i međuljudskih odnosa. Ona je jednostavna, topla. Iako je već prešla zrele godine, ona je zaigrana djevojčica, iskrena, naivna, instinktivna. Kroz život nije izgubila prave vrijednosti. Zato ju i smatraju oriđinom, luđakom. Jesu li u ovom iskrivljenom svijetu svi iskreni ljudi luđaci? Jesu li sudbine malih ljudi premale da se pričaju?
Ja mislim da ne. Estera je veliko lice puno topline. Topline, tuge i samoće. Ona čeka, nada se, ufa pravoj ljubavi. Ona je predstavnica svih žena pomoraca koje se nadaju da će im se mornari vratiti. I čeka, čeka. Čeka je cijeli život. Snažne emocije u komadu daju suvremenost ovom tekstu. Estera cijeni mala veselja, male životne radosti. Na kraju krajeva, život je satkan od malih stvari u životu. Od dobre paste u pastičeriji, od iskrenog razgovora, toplog pogleda, osmijeha.
Ona iskreno voli svoj Grad, Gradac, Stradun, Porporelu. Sršen pišući monodramu od Grada stvara mapu Esterinih životnih uspomena. Svako mjesto, svaka klupa, svaki kamen ima povijest i svoju priču. Grad postaje lice, po njemu raj na zemlji, jer čuva uspomene i tajne ljudskih sudbina. Estera od surovosti bježi u maštu, ona možda živi u nekom boljem svijetu od našeg, s pravim vrijednostima.
Publika je pozvana na dijeljenje emocija i iskustava. U današnjem svijetu, u kojem su ljudi pažljivi u dijeljenju istinskih emocija zato što se boje da će biti posramljeni ili postati predmet izrugivanja, ova predstava nudi nadu da je istinska emocija, bila ona pozitivna ili negativna, mnogo važnija od bilo čega na ovome svijetu. Ova predstava želi reći da je poželjno imati i pokazivati emocije. To znači da smo ljudi. I to znači da (i u kazalištu) želimo novu emocionalnost.
(Lea Anastazija Fleger)

Komorni ansambl DSO-a & Matija Novaković, fagot
2022-06-10 21:00 - 23:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Uz komorni ansambl DSO-a, nastupiti će kao solist Matija Novaković i Đana Kahriman. Koncert će se održati u Kneževu dvoru s početkom u 21 sat.

USUD - Dani poezije u Dubrovačkim knjižnicama
2022-06-13 19:00 - 20:00 | Saloča od zrcala, DUBROVNIK, Dubrovačko - neretvanska županija, 20000, Croatia (Local Name: Hrvatska)
U suradnji s Dubrovačkim knjižnicama, USUD (Udruga slobodnih umjetnika Dubrovnik) s voditeljicom Anom Bašić organizirat će Dan poezije u Saloči od zrcala, u ponedjeljak, 13. lipnja s početkom u 19 sati.
Program se sastoji od dva dijela – u prvom će se predstaviti suvremena poezija aktualnih pjesnika i pisaca koji djeluju kroz udrugu i pisane riječi iz Dubrovačkog spomenara iz 2021. godine koji je okrunjen kao online poezija i Poezijom protiv zaborava, a u drugom će dijelu biti riječi o Mementu mrtvog pjesnika. Nazočni umjetnici će se sjetiti dragih pjesnika koji više nisu među njima u fizičkom obliku. Predviđena je pjesnička interakcija između pjesnika i publike. Na susretu sudjeluju Katica Kate Protić, Aurelija Nadilo, Antun Anđelić, Pero Vukasović, Mihaela Zekić, Nenad Neno Kera, Zvjezdana Macura, Slobodan Matić, Ane Deranja, Tijana Mladinov, Ana Bašić i ostali.

Komorni sastav DSO-a & Alena Shapochka - DUBROVAČKO GLAZBENO PROLJEĆE
2022-06-14 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovački simfonijski orkestar priređuje koncert komornog sastava DSO – a, koji će se održati u atriju Kneževa dvora s početkom u 21 sat. Na programu su djela od F. Schuberta i L. van Beethovena.

Otvorenje izložbe DIRANJE JAVNOG PROSTORA _ Petra Mrša u Galeriji Otok
2022-06-17 20:30 - 21:30 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
U petak 17. lipnja u 20:30h u Galeriji Otok otvorit ćemo izložbu “Diranje javnog prostora” Petre Mrše i sve vas s veseljem pozivamo na otvorenje.

Izložba predstavlja postav dva povezana istraživačka umjetnička rada autorice – Senzorne cipele i Pejzaž.
__ Senzorne cipele
(…) Nakon što je prvi lockdown jednom završio, privuklo me iskusiti svijet kojeg sam dio kroz razne šetnje gradskim javnim prostorima. Proces hodanja omogućuje fenomenološki koherentno ispreplitanje tijela, uma i pogleda. Izvodila sam šetnje po nasumičnim centralnim i perifernim javnim prostorima ne kontrolirajući čemu niti kome ću biti izložena.
Skrenula bih u ulicu u kojoj bi me nešto u tome trenutku privuklo.
Nasumične šetnje uhvaćene zabilježene su u glini u kojoj / po kojoj sam hodala. Nakon što su postigli svoj oblik, glineni otisci svjedoče o vremenu u kojem je još uvijek moguće nasumično hodati javnim prostorima iako im stalno prijete gentrifikacija, pandemija i ekološka kriza. (…)
__ Pejzaž
(…) Niz fotografija postavljenih kao zastave portretiraju naše zajedničko stanište – grad. Spoj motiva i naslova propituje žanr pejzaža, koji se obično koristi za imenovanje prostora koji je različit ili čak suprotan prostoru kojeg je stvorio čovjek, koji je „prirodan“. Međutim, više od stotinu godina, oblikujući i gradeći okoliš, prirodno stanište većini ljudi je grad. Usporedno sa širenjem gradova, rastu potrošačke norme, užurbanost i stres, što doprinosi ideji povratka prirodi, povratka u „pejzaž“.
Brojni vizuali u javnim gradskim prostorima vibriraju, zagovaraju i pozivaju na utrku za dostizanjem upravo tih normi.
Rad Pejzaž dovodi u pitanje te vizuale moći i razvoja često reprezentirane u javnim prostorima. Uzimajući nepotrebne, odbačene i svakodnevne predmete i postavljajući ih na postament te u konačnici na zastave, Pejzaž preusmjerava pogled na ono što je zanemareno i nije cijenjeno. Zastave ostatke pretvaraju u gestu otpora koji zahtjeva drugačiji temelj za izgradnju zajednice.
/iz teksta autorice/

Bio:
(1985., Rijeka) diplomirala je fotografiju na zagrebačkoj zagrebačkoj Akademiji dramske umjetnosti, sociologiju na Filozofskom fakultetu i psihologiju na Hrvatskim studijima u Zagrebu. Njezini radovi dio su zbirki Muzeja za umjetnost i obrt u Zagrebu, galerije Rigo, Muzeja grada Zagreba i Muzeja moderne i suvremene umjetnosti Rijeka, a izlagani su na brojnim samostalnim i skupnim izložbama. Objavila je umjetničke knjige New school (Razzini Editore) i Vježbanje obitelji (Muzej moderne i suvremene umjetnosti, Rijeka).
Radila je kao asistentica u galeriji Hoxton u Londonu, a posljednjih šest godina kao asistentica Fotografije na Akademiji primijenjenih umjetnosti u Rijeci. Sudjelovala je u oslijediplomskom međunarodnom umjetničkom programu WHW Akademija, pod vodstvom kustoskog kolektiv Što, kako i za koga / WHW u Zagrebu. Primarno polje
njezina umjetničkog rada odnosi se na istraživanje načina na koji društvene norme oblikuju život pojedinca. Kroz direktno iskustvo te kroz reprezentaciju, propituje mehanizme socijalizacije u fizičkom i virtualnom okruženju.

Galerija Otok / Art radionica Lazareti
17.6. – 12.7.2022.
Otvorenje izložbe: petak 17.6. u 20:30 h
Izložba se može posjetiti svakog radnog dana
pon – pet
16 do 21 h
U drugim terminima posjet je moguć prema dogovoru s ARL na arl@arl.hr

Idejno rješenje postava: Oaza
Izvedba postava: Oaza i Slavko Petek
Tehnička podrška i asistencija postavu: Nikša Vukosavić
Produkcija: ARL 2022.
Izložba je realizirana u sklopu programskih cjelina Galerija Otok i Grad je mrtav? Žvio Grad! ARL 2022.

DSO In memoriam Pavle Dešpalj
2022-06-17 21:00 - 23:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
U sjećanje na maestra i počasnog dirigenta DSO-a, Pavlu Dešpalja održat će se koncert u petak, 17. lipnja u 21 sat u Kneževu dvoru. Uz maestra Ivana Huta nastupit će Dubrovački simfonijski orkestar, Branimir Pustički na violončelu, saksofonist Goran Tudor i pijanist Daniel Detoni.

Pozdrav ljetu - Ana u Gradu
2022-06-20 18:30 - 2022-06-21 18:30 | Dubrovnik, DUBROVNIK, Dubrovačko - neretvanska županija, 20000, Hrvatska
20. lipnja Knežev dvor 19.00sati
21. lipnja Srđ amfiteatar 05.00sati

Na koncertu „Pozdrav Ljetu” Ani Rucner pridružit će se Policijska klapa Sv.Mihovil
Ana Rucner nova je promotorica nacionalne kampanje „Manje oružja, manje tragedija”, a na koncertu će zasvirati na violončelu izrađenom od dijelova dragovoljno predanog oružja građana.Da ima neka tajna veza između Ane Rucner i Dubrovnika, dokaz je održavanje sada već 12. po redu festivala „Ana u Gradu”. Festival počinje 20.lipnja u Kneževom Dvoru, a dan nakon, 21.lipnja, u samu zoru, održat će se tradicionalni koncert „Pozdrav Ljetu”, simbolično na ljetni solsticij i Svjetski dan glazbe. Ipak, ovogodišnji koncert bit će po mnogočemu najposebniji dosad.
Ani Rucner na pozornici Amfiteatra Excelsa nekretnina na Srđu, pridružit će se Policijska klapa Sv.Mihovil, a posjetioci će uživati u izvođenju pjesama s njihovog albuma „Kada je trebalo…”. Čelo dionicu za skladbe napisao je maestralan dvojac – profesor Tomislav Veršić i član Policijske klape Ante Šipić-Sokol. Zvuci violončela savršeno su stopljeni s tradicionalnim klapskim pjevanjem, gdje svaki od glasova može u potpunosti izraziti svoju ljepotu, širinu i plemenitost.
Iako spoj gudačkih instrumenata i klapskog pjevanja nije novitet, koncert „Pozdrav Ljetu” bit će izrazito poseban i zbog poruke koju želi prenijeti. Naime, Ana Rucner imenovana je za promotoricu nacionalne kampanje Ministarstva unutarnjih poslova podnazivom „Manje oružja, manje tragedija”, a koja se u Republici Hrvatskoj provodi od 2007. godine, a čija poruka glasi: “Spriječimo tragediju, budimo odgovorni prema sebi i bližnjima.”
„Ponosna sam na ovu plemenitu suradnju sa MUP-om RH i počašćena što sam izabrana da budem promotorica ove hvalevrijedne nacional a, održat će se interesantna večer uz premijerno prikazivanje filma “Od strahote do ljepote”, koji prikazuje nastanak glazbala od dijelova dragovoljno predanog oružja građana. Večer će biti obogaćena glazbenim nastupom promotorice kampanje Ane Rucner uz Policijsku klapu Sv.Mihovil te dramskim nastupom akademske umjetnice Perice Martinović, u prisustvu mladih dubrovačkih glazbenika.

Susret srednjoškolaca s Ivanom Bodrožić u Saloči od zrcala
2022-06-20 19:30 - 20:30 | Saloča od zrcala, DUBROVNIK, Dubrovačko - neretvanska županija, 20000, Croatia (Local Name: Hrvatska)
U suradnji Dubrovačkih knjižnica i Pomorsko-tehničke škole Dubrovnik, u ponedjeljak, 20. lipnja s početkom u 19:30 u Saloči od zrcala održat će se razgovor srednjoškolaca s Ivanom Bodrožić, hrvatskom spisateljicom.

Kulturne politike odozdo: Tribina predstavljanja Kodeksa dobre prakse
2022-06-21 13:00 - 15:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Kulturne politike odozdo: Tribine predstavljanja Kodeksa dobre prakse
Uključivanjem građana u procese donošenja odluka osigurava se transparentnost postupanja javnih tijela i ostvarivanje javnog interesa. Stoga je demokratizacija upravljanja javnim resursima jedan od ključnih elemenata reforme javnog sektora, ali i društva u cjelini.
Već više od deset godina koncept sudioničkog upravljanja u kulturi primijenjuje se u Zagrebu, Karlovcu, Čakovcu, Splitu, Rijeci, Dubrovniku i Puli. Tamo se razvijaju društveno-kulturni centri (Pogon, Hrvatski dom, Kreativno edukativni centar Murai, Dom mladih, Filodrammatica, Lazareti, Društveni centar Rojc) kao novi oblici kulturnih institucija, na principu sudioničkog upravljanja. Pod time se podrazumijeva dijeljena odgovornost za prostor i sadržaje između civilnog društva i javne uprave, ali i među korisnicima prostora.
Projekt “Kulturna politika odozdo – Od dobrih praksi društveno-kulturnih centara do održivog okvira za sudioničko upravljanje” želi doprinijeti razvoju javne kulturne politike koja se temelji na sudjelovanju građana i civilnog društva u upravljanju lokalnim društveno-kulturnim centrima kao mehanizmu kojim se jača transparentnost, smanjuje korupcija i osigurava da se javnim resursima upravlja u interesu lokalne zajednice. Svrha te javne politike je formalizirati i standardizirati sudioničko upravljanje u kulturi koje zasad u RH postoji uglavnom kao neinstitucionalizirana praksa.
Stoga je u sklopu projekta formirana radna grupa koja je uključila istraživače u području kulturnih politika, stručnjake za anti-korupciju i stručnjake za dobre prakse u uspostavi mehanizama koji osiguravaju transparentnost, te je izrađen Kodeks dobre prakse uspostave i funkcioniranja civilno-javnog partnerstva.
Cilj Kodeksa dobre prakse je donošenje smjernica za uspostavu civilno-javnog partnerstva, preporuka ustrojstva i upravljačkih procesa, te preporuka mjera koja osiguravaju transparentnost i etičnost rada.
Na javnoj tribini povodom izrade Kodeksa sudjelovat će članovi radne skupine koji će predstaviti njegov Nacrt te u konzultativnom procesu s lokalnim predstavnicima javne uprave, stručnjacima za kulturne politike, organizacijama civilnog društva, korisnicima infrastrukture za kulturne i društvene djelatnosti te zainteresiranom javnosti, osigurati forum za raspravu o ključnim elementima predloženog Kodeksa dobre prakse uspostave i funkcioniranja civilno-javnog partnerstva.
Projekt Kulturna politika odozdo – Od dobrih praksi društveno-kulturnih centara do održivog okvira za sudioničko upravljanje je podržan sa € 149.940 financijske podrške Islanda, Lihtenštajna i Norveške u okviru EGP grantova. Nositelj projekta je Operacija grad (Zagreb), a partneri Savez udruga Klubtura (Zagreb), Kurziv – Platforma za pitanja kulture, medija i društva (Zagreb), Platforma za društveni centar Čakovec (Čakovec), Savez udruga Kaoperativa (Karlovac), Platforma doma mladih (Split), Art radionica Lazareti (Dubrovnik), Savez udruga Rojc (Pula), Savez udruga Molekula (Rijeka) te Mreža društveno-kulturnih centara (Zagreb).

Kulturne politike odozdo: Međugeneracijski razgovori
2022-06-21 19:00 - 20:30 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Kulturne politike odozdo: Međugeneracijski razgovori
Povijest razvoja nezavisne kulturne scene u Hrvatskoj u posljednjih 30 godina usko je vezana uz borbe za prostore djelovanja organizacija, inicijativa, kolektiva i pojedinaca na njoj. Devedesetih godina prošlog stoljeća, s promjenom političke i društvene paradigme, promijenio se i odnos prema kulturnoj sferi. Nestali su klubovi i domovi kulture, društveni domovi i omladinski centri, umjetnički prostori, javni i zajednički prostori koji su bili preduvjet razvoju i opstanku te kulture. Devedesete su za većinu kulturnih aktera u pogledu prostora označavale neprestano dislociranje, premještanje, snalaženje, skvotiranje. No, čak i u tim uvjetima nastajala su mjesta i rađale se inicijative koje u današnjem kulturnom imaginariju igraju važnu ulogu prethodnika: Art radionica Lazareti (1988), Lamparna u Labinu (1993), splitski Dom mladih (1994), Baraka u Kutini (1996), vojarna Karlo Rojc u Puli (1997), Attack (1998) i Močvara (1999) u Zagrebu.
Početkom trećeg desetljeća 21. stoljeća na tim i drugim mjestima razvijaju se društveno-kulturni centri (DKC) na temeljima sudioničkog upravljanja i civilno-javnog partnerstva. To su Pogon u Zagrebu, Hrvatski dom u Karlovcu, Dom mladih u Splitu, Filodrammatica u Rijeci, Lazareti u Dubrovniku, Društveni centar Rojc u Puli, FUNK u Koprivnici, Fabrika u Hvaru, Kreativno edukativni centar Murai kraj Čakovca. Svaki od navedenih primjera ima svoje specifičnosti u pogledu sadržaja, modela upravljanja, korisnika i partnerstava koja se uspostavljaju, ovisne su o lokalnom kontekstu i nije ih moguće jednostavno preslikati na druge zajednice.
Kako znanja, iskustva i informacije ne bi ostali samo u nestalnom sjećanju organizacija, pojedinaca, grupa i kolektiva, kako ih nove i nadolazeće generacije ne bi upoznavale samo kroz usmenu predaju, urbane legende i anegdote koje bi vrijeme prepustilo zaboravu, udruga Kurziv – Platforma za pitanja kulture, medija i društva, nakladnik portala Kulturpunkt.hr i online arhiva Abeceda nezavisne kulture, organizira ciklus moderiranih javnih međugeneracijskih razgovora u 6 gradova u RH. U njima će sudjelovati protagonisti osnivanja DKC-a u različitim lokalnim sredinama koji već dugi niz godina djeluju kao prostori za kulturu i društvenost (Dubrovnik, Split, Pula, Čakovec, Rijeka, Karlovac), predstavnici mlađih organizacija i inicijativa, pojedinci u području suvremene kulture i šireg civilnog društva, predstavnici vlasti, stručna i šira zainteresirana javnost.
U sklopu javnih međugeneracijskih razgovora istražit će se metode i prakse koje su od 1990-ih nadalje dovele do ove institucionalne inovacije u području kulture. Te su prakse ovisne o brojnim faktorima: lokalnom društveno-političkom razvoju, broju i snazi uključenih pojedinaca, stupnju njihove profesionalizacije, odabiru prostora i stanju tog prostora, (ne)postojanju odnosa s lokalnom upravom, povezanosti s drugim lokalnim sredinama, potrebama lokalnih aktera, metodama koje koriste pri zauzimanju konkretnog prostora, modelima koje razvijaju unutar njih. Sve nabrojano čini ujedno i skup ključnih elemenata koji čine “priču o DKC-ima”, uz vanjski element javnih politika i njihova utjecaja na lokalne aktere.
Međugeneracijski razgovori odvijaju se u sklopu projekta “Kulturna politika odozdo – Od dobrih praksi društveno-kulturnih centara do održivog okvira za sudioničko upravljanje”, kako bi se osigurao prijenos znanja i iskustava između različitih generacija aktivista i kulturnih radnika te kako bi se utjecalo na svijest o postojanju kontinuiteta demokratizacije upravljanja javnom infrastrukturom.
Projekt Kulturna politika odozdo – Od dobrih praksi društveno-kulturnih centara do održivog okvira za sudioničko upravljanje je podržan sa € 149.940 financijske podrške Islanda, Lihtenštajna i Norveške u okviru EGP grantova. Nositelj projekta je Operacija grad (Zagreb), a partneri Savez udruga Klubtura (Zagreb), Kurziv – Platforma za pitanja kulture, medija i društva (Zagreb), Platforma za društveni centar Čakovec (Čakovec), Savez udruga Kaoperativa (Karlovac), Platforma doma mladih (Split), Art radionica Lazareti (Dubrovnik), Savez udruga Rojc (Pula), Savez udruga Molekula (Rijeka) te Mreža društveno-kulturnih centara (Zagreb).

Svjetski dan glazbe
2022-06-21 21:00 - 22:30 | Ispred crkve sv.Vlaha, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Svjetski dan glazbe obilježava se 21.06. u 21 sat ispred Sv. Vlaha.
Uz maestra Marca Tarduea nasupit će Klapa Kaše. Na programu je prigodan zabavni program. Koncert se organizira u suradnji s TZ Grada Dubrovnika.

Trstenska noć - Diktatori
2022-06-21 22:00 - 2022-06-22 01:00 | Trsteno, Croatia (Local Name: Hrvatska)
Na prvi dan ljeta, dan prije praznika, utorak 21.06. 2022. Udruga Trstika Trsteno organizira prvu ljetnu zabavu ove sezone pod nazivom “TRSTENSKA NOĆ” 2022. s početkom u 22h.
Poziv organizatora:
U suradnji s Turističkom zajednicom Grada Dubrovnika ove godine organiziramo “TRSTENSKU NOĆ” 2022.
Za ovogodišnju nezaboravnu noć probrinuti će se nama već poznata lica, naši prijatelji iz grupe Diktatori!
Vi nam trebate dobrog raspoloženja, a za dobru zabavu, iće i piće ćemo se pobrinuti mi i naši izvođači.
Vidimo se u velikom broju!
** Ulaznice možete kupiti na ulazu po cijeni od 30 kn, uz promotivne cijene pića! **
